tomron87/hebrew-wikipedia-sentences-corpus huggingface dataset:
בדיסק מתארחים המוזיקאים: הגיטריסט דן פשטוקה (Fastuca), הגיטריסט איבן רטניקוב, הקלרינטן איסמעיל לומנובסקי, האקורדיוניסט בוב מלקובסקי.
בדיסק ניגנו גם נגנים מהתזמורת הפילהרמונית.
הדיסק הוקלט במוסקבה, תל אביב וניו יורק, המיקס נעשה באולפני בארדו בתל אביב.
1. Misirlou - זמר ג'ו פלייש; מוזיקאי אורח הגיטריסט איבן רטניקוב
2. Chiribim - זמר גי ג'יימס כהן
3. Papirossen - זמרת טניה מנדרינה; מוזיקאי אורח הגיטריסט דן פשטוקה (Fastuca)
4. Goldene Chassene - מוזיקאים אורחים הקלרינטן איסמעיל לומנובסקי והאקורדיוניסט בוב מלקובסקי
6. Kinder Yoren - זמרת ז'ניה פיירמן; מוזיקאים אורחים הקלרינטן איסמעיל לומנובסקי
7. Sth Avenue Squaredance - מוזיקאים אורחים הקלרינטן איסמעיל לומנובסקי והאקורדיוניסט בוב מלקובסקי
8. Vu Is Dos Gessale - זמרת נדיה קוצ'ר; מוזיקאי אורח הגיטריסט איבן רטניקוב
9. Ich Hob Dech Lib - זמרת טניה מנדרינה
המוזיקה בדיסק נוגנה רק בכלי נגינה אנלוגיים ישנים משנות השבעים והשמונים.
ג'ורדן טיילור קלארקסון הוא כדורסלן אמריקאי-פיליפיני המשחק בקבוצת ניו יורק ניקס מליגת ה-NBA.
מאז קיץ 2018 חבר קלארקסון בנבחרת הפיליפינים בכדורסל כמתאזרח.
קלארקסון נולד בטמפה שבפלורידה ועבר עם משפחתו לאוסטין ולסן אנטוניו שבטקסס.
אביו מייק קלארקסון הוא אמריקאי אפריקאי ואמו אנט דייוויס היא ילידת הפיליפינים.
בגיל צעיר התגרשו הוריו והוא גדל עם אמו וסבתו.
שיחק כדורסל בנבחרת תיכון קארן וגנר בסן אנטוניו שניצחה ב-105 מ-119 משחקים בשלוש שנותיו בקבוצה.
בשנתו האחרונה בתיכון נבחר לשחקן השנה של התיכונים בטקסס.
ב-2010 החל ללמוד באוניברסיטת טלסה באוקלהומה ושיחק שנתיים בנבחרת הכדורסל של האוניברסיטה.
ב-2012 עבר לאוניברסיטת מיזורי ובמשך שנה לא שיחק בקבוצת הכדורסל שלה בשל מגבלות ה-NCAA באשר לשיתוף שחקנים שעברו מכללה.
בעונת 2013/2014 רשם ממוצע של 17.5 נקודות ונבחר לחמישייה השנייה של ליגת ה-SEC בה משחקת מיזורי.
בתום העונה בחר לא לשוב ללימודים ולהעמיד עצמו לבחירה בדראפט ה-NBA.
קלארקסון נבחר על ידי וושינגטון ויזארדס בבחירה מס' 46 בסיבוב השני של דראפט 2014. מיד לאחר מכן הועבר בטרייד ללוס אנג'לס לייקרס בתמורה להסדר כספי.
במהלך המחצית הראשונה של עונת 2014/2015 ב-NBA שיחק כשחקן מחליף בחלק ממשחקי הקבוצה ובחלק מהזמן שיחק עבור קבוצת לוס אנג'לס די-פנדרס מליגת הפיתוח של ה-NBA.
לקראת סוף ינואר 2015 הפך לשחקן פותח קבוע בחמישייה של הלייקרס ונהיה לקלע הבולט של הקבוצה.
בין השאר השיג שיא אישי של 30 נקודות במשחק מול אוקלהומה סיטי ת'אנדר ובשני ערבים רצופים השיג דאבל-דאבל של נקודות ואסיסטים במשחקים מול פילדלפיה 76' (26 נקודות, 11 אסיסטים וכן 6 ריבאונדים) ומול ניו אורלינס פליקנס (18 נקודות, 10 אסיסטים וכן 7 ריבאונדים).
ב-8 בפברואר 2018 עבר קלארקסון לקליבלנד קאבלירס אחרי טרייד שהעביר אותו ואת לארי נאנס ג'וניור לקליבלנד, בתמורה לאייזיאה תומאס, צ'אנינג פריי ובחירת דראפט בסיבוב הראשון.
בדצמבר 2019 הועבר בטרייד ליוטה ג'אז, בתמורה לדנטה אקסום ושתי בחירות דראפט עתידיות.
בנובמבר 2020 חתם על הארכת חוזה ביוטה ל-4 עונות נוספות, עבור כ-52 מיליון דולר.
ג'ושואה ראיין הנרי "ג'וש" ארנסט הוא עוזר פוליטי אמריקאי ששימש כדובר הבית הלבן תחת נשיא ארצות הברית ברק אובמה, בשנים 2014–2017. בשנת 2017 החל לשמש כפרשן פוליטי עבור NBC ו-MSNBC.
ארנסט נולד בקנזס סיטי, מיזורי, לג'ין, פסיכולגית, ולדונלד, מנהל אתלטיקה.
הוא בוגר לימודי מדעי המדינה ומדיניות באוניברסיטת רייס.
ארנסט החל את הקריירה שלו בצוות הקמפיין של לי בראון לראשות העיר יוסטון ב-1997. לאחר מכן, עבר לניו יורק ושימש כעוזר בקמפיין של מייקל בלומברג לראשות העיר.
הוא גם שימש כדובר הוועדה הדמוקרטית הלאומית.
אחר כך, שימש כעוזר לחבר הקונגרס רוברט מריון ברי.
ב-2006 שימש כדירקטור התקשורת של ג'ים דייוויס בקמפיין הבחירות שלו לתפקיד מושל פלורידה.
לאחר מכן באותה שנה שימש כדירקטור התקשורת של טום וילסאק, שכיהן אז כמושל איווה.
ב-2007 הצטרף לצוותו של ברק אובמה כדירקטור התקשורת באיווה, ולאחר שאובמה ניצח באספת הבחירה הדמוקרטית במדינה המשיך לעבוד בקמפיין.
בכהונתו הראשונה של הנשיא אובמה שימש ארנסט כסגן דובר הבית הלבן תחת רוברט גיבס.
בהמשך, קודם והיווה סגן ראשי וראש הסגל של דובר הבית הלבן ג'י קארני.
ב-2014 מונה לדובר הבית הלבן, בתפקיד זה, דורג כראשון מבין דוברי הבית הלבן על ידי עיתונאים מבחינת נכונתו לעזור להם.
ב-2017, בעת שהעביר את תדרוכו האחרון לכתבים, הצטרף הנשיא אובמה ושיבח אותו על יכולותיו ואישיותו במשך שנות עבודתם המשותפת.
לאחר סיום כהונתו של הנשיא אובמה, שימש ארנסט כפרשן פוליטי עבור NBC ו-MSNBC.
ב-2018 הצטרף לחברת התעופה יונייטד איירליינס, בה הוא משמש, נכון ל-2025, בתפקידי ניהול בתחום הפרסום והתקשורת.
באוגוסט 2012 ארנסט נישא לנטלי ויית'.
ג'ורדן לי פיקפורד הוא כדורגלן אנגלי המשחק בעמדת השוער באברטון ובנבחרת אנגליה.
פיקפורד הצטרף לאקדמיה של סנדרלנד בגיל שמונה, ובשנת 2010 קודם לקבוצת המילואים.
ב-2011 חתם על החוזה המקצועי הראשון עם המועדון.
ושנה לאחר מכן חתם על הארכת חוזה עם המועדון.
בינואר 2012 עבר בהשאלה לדרלינגטון מהנשיונל ליג.
ב-25 בפברואר 2013 הושאל לאלפרטון טאון.
ב-2 באוגוסט 2013 הושאל לברטון אלביון מהפוטבול ליג השנייה, וערך הופעת בכורה כבר למחרת מול צ'לטנהאם טאון.
אף על פי כן, השאלתו הסתיימה ב-17 באוגוסט.
ב-13 בספטמבר הצטרף מחדש בהשאלה לברטון.
פיקפורד הצטרף לקרלייל יונייטד ב-8 בפברואר 2014. הופעות טובות גרמו למועדון להאריך את תקופת ההשאלה והוא סיים את העונה עם 18 הופעות ליגה.
בסיום עונת 2013/2014 חתם על חוזה לארבע שנים נוספות בסנדרלנד.
ב-21 ביולי 2014 הצטרף לברדפורד סיטי מהפוטבול ליג הראשונה בהשאלה לעונה אחת.
הוא ערך את הופעת הבכורה שלו ב-9 באוגוסט, בניצחון 2–3 נגד קובנטרי סיטי.
ב-31 ביולי 2015, הצטרף בהשאלה לפרסטון נורת' אנד ושיחק לראשונה בצ'מפיונשיפ.
ב-11 באוקטובר ערך את הופעת הבכורה ושמר על שער נקי ב-0-0 מול מידלסברו.
ב-1 בינואר 2016 חזר לסנדרלנד, כאשר הקבוצה נאבקה על מקומה בפרמייר ליג.
הוא ערך את הופעת הבכורה שלו בקבוצה ב-9 בינואר, בהפסד 1–3 לארסנל בגביע ה-FA.
את הופעת הבכורה בפרמייר ליג ערך ב-16 בינואר נגד טוטנהאם הוטספר בהפסד 1–4. ב-26 בינואר חתם על חוזה חדש במועדון עד שנת 2020.
ב-15 ביוני 2017 חתם באברטון על חוזה לחמש שנים.
סכום ההעברה היה 25 מיליון לירות שטרלינג, סכום שהפך אותו לשוער הרביעי היקר בהיסטוריה, לשוער הבריטי היקר בהיסטוריה ולשחקן היקר בתולדות אברטון.
את הופעת הבכורה ערך ב-12 באוגוסט בניצחון של אברטון 0–1 על סטוק סיטי.
בסיום עונת 2017/2018 נבחר לשחקן העונה של אברטון.
פיקפורד יצג את נבחרת אנגליה מגילאי עד 16 עד לגילאי 21, מאז אוקטובר 2009.
ב-25 באוגוסט 2015 זומן לראשונה לסגל הנבחרת עד גיל 21. הוא ערך את הופעת הבכורה שלו במשחק ידידות נגד ארצות הברית עד גיל 23 ב-3 בספטמבר 2015.
ב-24 באוגוסט 2017 זומן לראשונה לסגל הנבחרת הבוגרת של אנגליה למשחקי מוקדמות מונדיאל 2018 נגד מלטה וסלובקיה.
מאוחר יותר נאלץ לעזוב את האימונים עקב פציעה.
את הופעת הבכורה שלו ערך במשחק ידידות ב-10 בנובמבר 2017 ב-0-0 מול גרמניה.
פיקפורד זומן לסגל הנבחרת לקראת מונדיאל 2018 ופתח בהרכב הנבחרת בכל משחקי הבתחרות כל הדרך למקום הרביעי.
בשמינית הגמר עזר לנבחרת לגבור בבעיטות עונשין מ-11 מטר נגד קולומביה כשהוא עוצר שתי בעיטות.
ברבע הגמר שמר על רשת נקייה מול שוודיה בניצחון 0–2 והעפיל עם הנבחרת לחצי גמר לראשונה מאז 1990.
לפיקפורד ולאשתו מייגן דייויסון נולד בן בשנת 2019.
ג'ורת א-שמעה הוא כפר פלסטיני בהרי יהודה, הממוקם כשני קילומטרים ממזרח לאפרת וכעשרה ק"מ מדרום לבית לחם.
לפי נתוני הלשכה הפלסטינית המרכזית לסטטיסטיקה, בשנת 2007 מנתה אוכלוסיית הכפר 1,491 תושבים.
שירותי הבריאות של הכפר מתקבלים בבית פג'אר.
מאז מלחמת ששת הימים ב-1967, הכפר נמצא תחת שליטה ישראלית.
האוכלוסייה במפקד 1967 שנערך על ידי הרשויות הישראליות הייתה 263 תושבים.
ג'ורדן ברנט פיטרסון הוא פסיכולוג קליני קנדי, מבקר תרבות, אינטלקטואל, הוגה ופרופסור אמריטוס לפסיכולוגיה באוניברסיטת טורונטו.
תחום המחקר העיקרי שלו הוא הפסיכולוגיה של האישיות.
פיטרסון הוא מחברם של הספרים: "מפות של משמעות" שיצא ב-1999, "12 כללים לחיים", שיצא לאור ב־2018, והגיע לראש רשימת רבי המכר בקנדה וממשיכו "להיות אדם – 12 כללים נוספים לחיים" שיצא ב-2021. פיטרסון מרבה להתראיין ולהרצות בפני הקהל הרחב, ולערוץ היוטיוב האישי שלו ישנם יותר מ-8 מיליון מנויים.
פיטרסון גדל באלברטה, הבכור מבין שלושה ילדים.
אביו היה מורה בבית ספר ואמו ספרנית.
שמו האמצעי הוא ברנט (BAIRNT; הגייה באלף-בית פונטי בין-לאומי: bɛərnt) על שם הסבא-רבא הנורווגי שלו.
בגיל 13 החל להתעמק בכתביהם של ג'ורג' אורוול, אלדוס האקסלי, אלכסנדר סולז'ניצין ואיין ראנד.
הוא עבד גם במפלגה הדמוקרטית החדשה (NDP) לאורך כל שנות העשרה שלו, אך נטש את המפלגה בגיל 18. לימים אמר שהוא ראה במפלגה כ"אינטלקטואלים סוציאליסטים מהמעמד הבינוני שלא אהבו את העניים, אלא פשוט שנאו את העשירים".
לאחר סיום התיכון בשנת 1979, החל פיטרסון ללמוד בקולג' האזורי מדע המדינה וספרות אנגלית.
מאוחר יותר עבר לאוניברסיטת אלברטה, וסיים את התואר הראשון ב-1982 ונסע לשנה באירופה, שם החל לחקור את הפסיכולוגיה של המלחמה הקרה, הטוטליטריות האירופית של המאה ה-20 והסלמת מרוץ החימוש הגרעיני.
בעקבות השפעות אלה חקר את יצירותיהם של ניטשה, יונג, ודוסטויבסקי.
לאחר מכן חזר לאוניברסיטת אלברטה וקיבל תואר בפסיכולוגיה בשנת 1984. ב-1985 עבר למונטריאול ולמד באוניברסיטת מקגיל, שם קיבל את הדוקטורט שלו בפסיכולוגיה קלינית בשנת 1991, ונשאר כפוסט-דוקטורנט בבית החולים דאגלס שליד האוניברסיטה עד יוני 1993.
בשנים 1993-1998, שימש פיטרסון פרופסור חבר במחלקה לפסיכולוגיה של אוניברסיטת הרווארד.
ב-1998 חזר לקנדה וקיבל משרה כפרופסור מן המניין באוניברסיטת טורונטו.
תחומי הלימוד והמחקר שלו הם הפסיכו-פרמקולוגיה, פסיכולוגיה א-נורמלית, נוירולוגית, קלינית, אישיותית, חברתית, תעשייתית וארגונית, דתית, אידאולוגית, פוליטית ופסיכולוגיה יצירתית.
פיטרסון חיבר למעלה ממאה מאמרים אקדמיים.
עד 2017 שימש כפסיכולוג קליני ופגש כעשרים מטופלים בשבוע.
בהרצאה מצולמת שנשא בשנת 2017 הביע מחאה נגד התקינות הפוליטית ובעיקר נגד חוק שכונה "C-16" האוסר לטענתו על שימוש בכינויי גוף המנוגדים למגדר שבו מזדהה האדם, והופך זאת לעבירה פלילית.
הוא תיאר את החוק, שעבר בפרלמנט הקנדי, כמסוכן לחופש הביטוי, כמנוסח בצורה מבולבלת ומעורפלת, וכחסר ביסוס מדעי.
פיטרסון הוא מהמבקרים הבולטים של המרקסיזם והנאו-מרקסיזם, שלדעתו עלולים להוביל לדיקטטורה, תוך שהוא מהדהד את תאוריית הקשר על המרקסיזם התרבותי.
הוא רואה בפוליטיקת הזהויות ובתנועה הפרוגרסיבית איום על המורשת הדמוקרטית.
בשנת 2018 התראיין לכתבת ערוץ 4 הבריטי, קתי ניומן, והסביר את הסתייגויותיו מהתנועה הפמיניסטית הרדיקלית ומרעיונות פוסט-מודרניים, ואת הנזקים שלדעתו הם מחוללים בעולם האקדמי ומעבר לו.
הריאיון הפך לוויראלי ופרסם את פיטרסון בכל העולם.
בשנת 2018, בעקבות הצלחת ספרו "12 כללים לחיים", שהפך לרב מכר עולמי, הפסיק פיטרסון לקבל מטופלים בקליניקה שלו, והפסיק את פעילותו באוניברסיטה.
באפריל 2019 נערך "הדיבייט בין פיטרסון לז'יז'ק", בו התעמתו פיטרסון והפילוסוף סלבוי ז'יז'ק.
האירוע כונה בתקשורת "הדיבייט של המאה", אך פיטרסון זכה גם לביקורות.
מבקריו טענו כי גילה בורות ביחס להגות המרקסיסטית והטיחו בו שטיעוניו היו שטחיים.
בספטמבר של אותה השנה יצא סרט תיעודי בשם "עלייתו של ג'ורדן פיטרסון".
בספטמבר 2019 אושפז פיטרסון במצב קשה ברוסיה בעקבות התמכרות לקלונאזפאם וגמילה מהירה ממנו.
ביוני 2020 הופיע בפודקאסט של בתו, מיכאלה פיטרסון, ותיאר כיצד החלים כמעט לגמרי לאחר שמצבו הרפואי היה קשה.
ביוני 2022 חתם חוזה עם הדיילי וייר (the daily wire), אשר כולל את זכויות ההפצה של תוכן הווידאו ופודקאסטים שלו, כמו כן פיטרסון מפיק תכנים ייחודיים בעבור פלטפורמת הסטריימינג של הדיילי וייר, +Dailywire.
בינואר 2022 הודיע על פרישה ממשרתו כפרופסור באוניברסיטת טורונטו בין השאר כמחאה על תרבות הפרוגרסיביזם.
בנובמבר באותה השנה הודיע איגוד הפסיכולוגים College of Psychologists of Ontario שפיטרסון עלול לאבד את רישיונו לעסוק בפסיכולוגיה קלינית.
האיגוד הצביע על כך שהתבטאויותיו של פיטרסון כוללות "טרנספוביה, סקסיזם וגזענות" ושהן "פוגעות באמון הציבור במקצוע הפסיכולוגיה".
כתוצאה מכך דרש האיגוד מפיטרסון לעבור התאמה מקצועית בתוכנית הכשרה מיוחדת לשמירה על התבטאויות פומביות.
פיטרסון מאפיין את עצמו מבחינה פוליטית כליברל בריטי קלאסי.
לדבריו רבים טועים לחשוב שהוא בעל השקפות פוליטיות ימניות.
הוא תומך בשירותי בריאות ציבוריים, חלוקה מחדש של העושר כלפי העניים, ולגליזציה של סמים קלים.
הניו יורק טיימס תיאר את פיטרסון כ"בעל נטייה לשמרנות", יורם חזוני כתב בוול סטריט ג'ורנל: "ההצלחה המדהימה של הטיעונים בעד חשיבות הסדר הפכה אותו לאחד מהוגי הדעות השמרניים המשמעותי ביותר בעולם דובר האנגלית מזה דור".
פיטרסון טוען שהוא תומך בשוויון בין שני המינים, אך יוצא נגד כך שנשים ייטלו על עצמן תפקידים "גבריים" רק למען השוויון.
לדבריו, ככל שדוחפים לשוויון שכזה, כך ההבדלים בין נשים לגברים מתחדדים עוד יותר.
הוא סבור שנשים וגברים שונים מטבעם, והנטייה הטבעית של כל אחד מהם בבחירת מקצוע שמתאים לו היא הכרחית.
(2018), תורגם לעברית בשם 12 כללים לחיים.
הספר מספק עצות מעשיות על בסיס עקרונות אתיים מופשטים המוצגים בתחומים כמו פסיכולוגיה, מיתולוגיות, דתות וספרות.
הספר הגיע לראש רשימות רבי המכר בקנדה, בארצות הברית ובבריטניה, ונמכרו ממנו כשני מיליון עותקים.
פיטרסון יצא למסע הופעות בינלאומי כדי לקדם את הרעיונות שבספר, שכלל ריאיון בתוכנית בריטית שמשך תשומת לב רבה.
(2021), תורגם לעברית בשם להיות אדם: 12 כללים נוספים לחיים.
(2024), תורגם לעברית בשם ערך עליון: המאבק על המשמעות בעידן המבוכה.
ג'ורדן פיל הוא שחקן, קומיקאי, תסריטאי ובמאי קולנוע אמריקאי.
ב-2017 יצא לאקרנים סרט הבכורה שלו כבמאי, "תברח" לו כתב את התסריט והיה שותף להפקתו.
הסרט זכה להצלחה רבה בקופות ובביקורות וזיכה את פיל בפרסים רבים, בהם פרס אוסקר לתסריט המקורי הטוב ביותר, שני פרסי אינדפנדנט ספיריט לסרט ולבמאי הטובים ביותר ולמועמדות לפרס אוסקר כבמאי וכמפיק.
הוא זכה יחד עם שותפו קיגן-מייקל קי בפרס פיבודי על תוכנית הטלוויזיה "Key & Peele" ששודרה בקומדי סנטרל בשנים 2012–2015.
פיל נולד בעיר ניו יורק בן לאב אפרו-אמריקאי ואם לבנה.
את קריירת המשחק החל כקומיקאי במופעי אימפרוביזציה בשיקגו ובתוכנית המערכונים מד טי.וי שם שיתף פעולה עם עמיתו קיגן-מייקל קיי.
השניים יצרו את תוכנית המערכונים "Key & Peele" ששודרה בערוץ קומדי סנטרל בשנים 2012–2015 וזיכתה אותם ב-2013 בפרס פיבודי.
ב-2016 הפיקו השניים את סרט הקומדיה "קיאנו" בו גם שיחקו בתפקידים הראשיים.
פיל השתתף בדיבוב מספר סדרות וסרטים, בהם "ההמבורגרים של בוב", "פה גדול", "קפטן תחתונים: הסרט" ו"חסידודס".
ב-2017 ערך את הבכורה שלו כבמאי קולנוע בסרט האימה "תברח" לו כתב את התסריט והפיק בשיתוף חברת בלאמהאוס הפקות.
הסרט שהופק בתקציב של 4.5 מיליון דולר בלבד זכה להצלחה קופתית עם הכנסות של מעל 255 מיליון דולר.
פיל זכה לשבחים ופרסים רבים על עבודתו כתסריטאי ובמאי.
סרטו השני של פיל כבמאי, "אנחנו", שהוא סרט אימה שכתב והפיק, הופיע בבכורה עולמית ב-8 במרץ 2019.
באפריל 2018, יצר פיל ביחד עם מנכ"ל באזפיד ג'ונה פרטי סימולציית דיפ-פייק ויראלית של אובמה בה הוא מסביר על הסכנה של פייק ניוז.
בשנת 2021 החל לצלם את סרטו החדש "אין מצב"; מותחן פסיכולוגי בכיכובם של דניאל קלויה, קיקי פאלמר וסטיבן יאון; הסרט עלה לאקרנים בהפצתה של סרטי יוניברסל ב-22 ביולי 2022.
בשנת 2022 פיל תרם את קולו לסרט האנימציה "ונדל וויילד" לו כתב גם את התסריט לצד הנרי סליק שביים את הסרט.
באוקטובר 2023, פיל, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן.
ב-2013 החל לנהל מערכת יחסים עם צ'לסי פרטי.
השניים התארסו בנובמבר 2015. ב-26 באפריל 2016 הודיעה פרטי כי השניים נישאו בטקס קטן.
ג'ושוע מתיאס "ג'וש" או'קונור הוא שחקן אנגלי זוכה פרס גלובוס הזהב ופרס אמי לבידור בפריים טיים.
או'קונור נולד בצ'לטנהאם שממלכה המאוחדת.
הוא נכדו של הפסל הבריטי , וצאצא לשושלת Bunting Tea.
הוא למד בבית הספר למשחק של תיאטרון בריסטול אולד ויק וסיים את לימודיו ב-2011.
ב-2012 הופיע או'קונור בפרק בסדרה המשטרתית "לואיס".
ב-2015 גילם את ריץ' בסרט הביוגרפי "The Program" בבימויו של סטיבן פרירס.
בשנה שלאחר מכן שיחק בתפקיד דונהי בסרט "פלורנס פוסטר ג'נקינס" בכיכובם של מריל סטריפ ויו גרנט.
ב-2016 החל או'קונור להופיע בתפקיד לורנס "לארי" דארל בסדרת הדרמה קומית של ITV "משפחת דארל".
ב-2017 כיכב בתפקיד ג'וני סקסבי בסרט הדרמה הבריטי "ארץ אלוהים" שביים פרנסיס לי.
הקרנת הבכורה של הסרט התקיימה בפסטיבל הסרטים סאנדנס ב-23 בינואר 2017. על הופעתו בסרט זכה או'קונור בפרס הקולנוע הבריטי העצמאי לשחקן הטוב ביותר.
בתיאטרון הופיע או'קונור עם הלהקה השייקספירית המלכותית במחזה "The Shoemaker's Holiday" וב-"אופנהיימר", במחזה "ורסאי" בתיאטרון דונמר ורהאוס, ובמחזה "Farragut North" בתיאטרון סאות'ארק פלייהאוס.
ביולי 2018 לוהק או'קונור לעונה השלישית של סדרת הדרמה "הכתר" של נטפליקס לתפקיד הנסיך צ'ארלס.
על משחקו בסדרה זכה או'קונור בפרס גלובוס הזהב לשחקן הטוב ביותר בסדרת דרמה, בטקס שהתקיים ב-28 בפברואר 2021.
או'קונור נמצא בזוגיות עם מרגו האוור-קינג, מנהלת חשבונות במקצועה ובתו של המסעדן הנודע ג'רמי קינג ואחותו של השחקן ג'ונה האוור-קינג.
או'קונור תומך במפלגת הלייבור ומתאר עצמו כ"שמאל ליברלי" ו"רפובליקני".
בספטמבר 2025 או'קונור היה בין יותר מ-1,200 אנשי תעשיית הקולנוע והטלוויזיה שחתמו על עצומה בה הם מתחייבים שלא לעבוד עם מוסדות וחברות קולנוע ישראליות שלטענתם "מעורבות בפשעי מלחמה, ג'נוסייד ואפרטהייד נגד העם הפלסטיני".
ג'ורוונטור (שם מדעי: Juravenator) הוא סוג של דינוזאור קטן אשר חי בסוף היורה לפני 151.5 מיליון שנה.
הוא נמצא בהרי היורה של גרמניה ומכאן שמו.
בסוג נמצא מין יחידי מתצורה אחת ב-2006.
דינוזאור זה היה קרובו של הקומפסוגנתוס והשתייך למשפחת הקומפסוגנתוסיים הקטנים.
אורכו לא עלה על 75 ס"מ והוא היה בעל זנב ארוך ואולי עטה כסות נוצות בדומה לסינוזאורופטריקס.
היה לו חוטם קצר בעל שיניים בעל שיניים חדות שבלטו מהלסת החוצה.
מחקרים על הטבעות סביב עיניו מעריכים שהוא היה פעיל בלילות ואז צד לטאות ובעלי חיים קטנים נוספים.
הדינוזאור הקטן נחשב בעבר כקרוב לקבוצה מנירפטורים או לאורניתולסט האמריקאי.
כיום מעריכים שהוא היה קרוב יותר לקומפסוגנתוסיים.
ג'ורו דאניצ'יץ', או ג'וּרה דאניצ'יץ', שמו בלידה: ג'ורג'ה פופוביץ' (בסרבית קירילית: Ђурa Даничић` באלפבית לטיני: Đuro Daničić או Đura Daničić; 4 באפריל 1825, נובי סאד – 17 בנובמבר 1882, זאגרב) היה בלשן, פילולוג, מתרגם, היסטוריון ומילונאי סרבי, ממגני גישתו של ווק קרג'יץ' בחקר השפה הסרבו-קרואטית..
נמנה עם סגל "הליצאום של נסיכות סרביה" שהיווה את הגרעין להקמת אוניברסיטת בלגרד.
נולד בשנת 1825 בנובי סאד, בחבל וויבודינה, בשם ג'ורג'ה פופוביץ', כבן הרביעי של כומר אורתודוקסי בשם יובאן פופוביץ' ושל אשתו אנה.
התייתם מאביו בשנת 1838 ואמו השקיעה מאמצים רבים כדי לשלוח אותו לבתי הספר.
אחרי לימודים בנובי סאד - בגימנסיה הפרבוסלבית (1841-1835) ובתיכון האוונגלי בברטיסלבה (פוז'ון) (1844-1841), בה היה תלמידו של פילולוג הסלובקי ליודוביט שטור.
למד אחר כך משפטים בפשט ובאוניברסיטת וינה.
בווינה הצטרף לחוג מעריציו הצעירים של ווק קרג'יץ' ועזב את האידאולוגיה הפאנסלאביסטית של שטור לטובת טיפוח השפה הסרבית והכתיב שלה.
התחיל לפרסם החל משנת 1845 בשם העט ג'ורו דאניצ'יץ'.
זה היה שמו של אחד הפיראטים אוסקוקים מסן שהוזכר בשירה העממית הקרואטית.
הוא עזב את לימודי המשפטים והלך לשמוע את הרצאות המלומד הסלובני פראנץ מיקלושיץ' בנושא השפות הסלאביות.
בהשפעתם של ווק קרג'יץ' ושל מיקלושיץ' התעמק בחקר הפילולוגיה הסלאבית.
עד שנת 1852 סייע לקרג'יץ בעריכת המילון של השפה הסרבית.
בהמשך הפך למורה לשפה הסרבית של הנסיכה יוליה הוניאדי, ארוסתו של הנסיך מיכאילו אוברנוביץ' שפרש עליו את חסותו.
בשנת 1856 התמנה למנהל ספריית העם בבלגרד ונבחר למזכיר של החברה הספרותית הסרבית.
ב-1859 התמנה לפרופסור ב"ליצאום של בלגרד" ("בית הספר הגבוה" 'Velika škola').
בשנת 1866 הוזמן לזגרב כדי לשמש מזכיר כללי של האקדמיה היוגוסלבית למדעים ולאמנויות.
החל משנת 1873 התמנה כפרופסור בבתי הספר הגבוהים של בלגרד (Hautes Écoles) שקמו על יסוד הליצאום והפכו לימים לאוניברסיטת בלגרד.
ב-1877 חזר לזגרב, בשטח אוסטרו-הונגריה, ומילא תפקיד מפתח בעריכת מילון האקדמיה היוגוסלבית לשפה הסרבו-קרואטית.
דאניצ'יץ' ערך תרגום של התנ"ך לסרבית, לרוב על בסיס טקסטים בגרמנית, ואחר כך בשנת 1847 סייע לווק קרג'יץ בתרגום של הברית החדשה.
אחרי רוויזיה, שני התרגומים משמשים עד היום את הכנסייה האורתודוקסית הסרבית.
ב-1847 פרסם דאניצ'יץ' את המסה הפולמוסית "המלחמה על השפה והכתיב הסרביים" שבו התנגד לרעיונות של מילוש סווטיץ', בשמו האמיתי יובאן חאג'יץ', יריבו העיקרי של קרג'יץ',, ותמך בכתיב הפונמי של קרג'יץ'.
באמצעות ספרים בתחום הבלשנות ביסס דאניצ'יץ' את הרקע התאורטי של המונחים של קרג'יץ'.
דאניצ'יץ חקר את הספרות הסרבית הקדומה ועריכותיו בכתבי היד הקדומים הן עדיין בשימוש: למשל, Žitije Sv.
Save - ההגיורגרפיה של סאבה הקדוש מאת תאודוסוס (1860), Žitija Sv.
Save - ה"הגיוגרפיות של סימאון הקדוש ושל סאבה הקדוש" מאת דומנטיאן (1865), האוונגליונים ממנזר ניקולאי הקדוש Nikoljsko jevanđelje (1864), "חיי המלכים והארכיבישופים הסרבים" - Životi kraljeva i arhiepiskopa srpskih (1866), פרסם בעיתונות המקצועית ספרות אפוקריפית עממית, כמו כך את יצירות נלשקוביץ' ודמיטרוביץ' ואוסף פתגמים סרבים (1871).
ב-1850 נמנה דאניצ'יץ' עם חותמי הסכם וינה לגבי איחוד השפה הסרבית-קרואטית.
החותמים האחרים היו מצד הסרבים, ווק קרג'יץ', מצד הקרואטים - איוואן מז'ורניץ', דימיטריה דמטר, סטייפן פיאקוביץ', איוואן קוקולייביץ' ווינקו פאצל, וסלובני אחד - פראנץ מיקלושיץ'.
דאניצ'יץ' אימץ את האידאולוגיה הפאן-יוגוסלבית של התנועה האילירית.
כתביו כונו ""קרואטים או סרבים" כשפורסמו בזאגרב ו"סרבים או קרואטים" כשפורסמו בבלגרד.
בשנת 1866 נבחר לאקדמיה היוגוסלבית למדעים ואמנויות בזאגרב.
הוא השתתף בעריכת המילון של האקדמיה הזאת לשפה הסרבית-קרואטית.
הוא מילא תפקיד מפתח בהנחת יסודות הפילולוגיה, הדקדוק, המילונאות ההיסטורית והדיאלקטולוגיה של השפה הסרבית, בהשראת עקרונותיו של ווק קרג'יץ'.
מותו בשנת 1882 גרם להפסקת עבודתו זו והוא הובא לקבורה בבית הקברות מרקו הקדוש בבלגרד, אחר כך כעבור מספר שנים הועבר קברו לבית הקברות החדש.
מבין 4 אחיו ידועים שמותיהם של שניים:מילוש פופוביץ', עורך העיתונים "Srpske novine" ו -"Vidovdan", ווסיליה פופוביץ'.
1863 - חבר בהתכתבות של האקדמיה הרוסית למדעים בסנט פטרבורג
1866 - נבחר כחבר באקדמיה למדעים בזאגרב
נכלל על ידי האקדמיה הסרבית למדעים ולאמנויות בין 100 הסרבים החשובים ביותר.
Rat za srpski jezik i pravopis (בודה 1847) (המלחמה על השפה והכתיב הסרבי)
Oblici srpskoga jezika - 1863.(המורפמות של השפה הסרבית)
(תולדות המורפמות בשפה הסרבית או הקרואטית עד שלהי המאה ה-17)
1876 - יסודות השפה הסרבית או הקרואטית
1877 - שורשים בשפה הקרואטית או הסרבית
ג'ושוע אלויה "ג'וש" אוקוגי הוא כדורסלן ניגרי-אמריקאי המשחק בקבוצת פיניקס סאנס מליגת ה-NBA, בעמדות הקלע והסמול פורוורד.
אוקוגי נולד בלאגוס שבניגריה, ובילדותו עבר עם משפחתו לסנלוויל אשר בג'ורג'יה, ארצות הברית.
בשנת 2016 החל ללמוד במכון הטכנולוגי של ג'ורג'יה ("ג'ורג'יה טק"), וכבר בעונתו הראשונה בקבוצת הכדורסל של האוניברסיטה הוביל את קלעיה עם ממוצע של 16.1 נקודות למשחק.
בעונה העוקבת רשם ממוצעים של 18.2 נקודות, 6.3 ריבאונדים ו-2.5 אסיסטים למשחק, ובסיומה נבחר לחמישייה השלישית של העונה במחוז ה-ACC.
במאי 2018, לאחר שנתיים בלבד בג'ורג'יה טק, הודיע על העמדתו לבחירה בדראפט ה-NBA.
בדראפט ה-NBA 2018 נלקח אוקוגי בבחירה ה-20, על ידי מינסוטה טימברוולבס.
לאורך עונת הרוקי שלו קלע 7.7 נקודות בממוצע למשחק, ובמהלכה השתתף במשחק הכוכבים העולים כשחקן "נבחרת העולם".
בקיץ 2019 יצג אוקוגי לראשונה את נבחרת ניגריה, בטורניר גביע העולם בכדורסל 2019, ולאורך הטורניר הוביל את קלעי נבחרתו עם 12.1 נקודות בממוצע למשחק.
הניגרים סיימו במקום ה-17 (מתוך 32), והבטיחו את השתתפותם באולימפיאדת טוקיו (2020) בהיותם הנבחרת האפריקאית בעלת הדירוג הגבוה ביותר.
|תמונה=איור של הג'ורטירנט שבו מסומנים העצמות שנגלו
ג'ורטירנט (שם מדעי: Juratyrant; פירוש השם: "עריץ היורה") הוא סוג של דינוזאור דמוי טירנוזאור, אשר חי ביורה העליון של אירופה שלפני 149 מיליון שנה.
המאובנים שלו התגלו ב-1984 בתצורות Kimmeridge Clay שבדורסט, דרום אנגליה.
המאובנים כללו שלד חלקי ובו חוליות גב, חוליות זנב, אגן ועצמות גפיים, אך ללא גולגולת.
הוא שויך תחילה לסוג סטוקסוזאורוס (Stokesosaurus) אך הופרד והוגדר בסוגו ב-2013. בסוג נכלל מין אחד, Juratyrant langhami''.
הג'ורטירנט הגיע לאורך 2.5 מטר ומבנה גופו רמז על כך שהיה טורף דו-רגלי בעל קרבה לטירנוזאוריים המאוחרים יותר.
הוא משויך כיום למשפחה פרוצרטוזאוריים (אם כי יש המתנגדים לכך) או אולי לסטוקסוזאוריים, ונחשב קרוב לסינוטירנוס, הפרוצרטוזאורוס וקרוב מעט גם לאאוטירנוס מהקרטיקון.
מבנה הזרועות שלו היה קטן יחסית ולסתותיו הארוכות עוצבו לנגוס בחוזקה ומרמז על כך שהתפתח להתמודד בעיקר עם טרף גדול ומשוריין.
ג'ורדן ויליאם פישר הוא שחקן, זמר, מוזיקאי ורקדן אמריקאי.
הוא החל את הקריירה שלו כשחקן במספר סדרות וסרטים, "סודות ההתבגרות" (2012), "חוף מהסרטים" (2013) והמשכו "חוף מהסרטים 2" (2015) ו"ליב ומאדי" (2015 - 2017), וכן מוכר בתור בארט אלן בסדרת גיבורי-העל "הפלאש".
כרקדן, פישר זכה בעונה ה-25 של תוכנית המציאות "רוקדים עם כוכבים" (2017).
לאחר מכן הוא הנחה את התכנית "Dancing with the Stars: Juniors" בשנת 2018. כזמר, ה-EP הראשון שלו יצא על ידי הוליווד רקורדס ב-2016.
בברודוויי, פישר גילם את ג'ון לורנס/פיליפ המילטון במחזמר "המילטון" מ-2016 עד 2017, והחל לגלם את התפקיד הראשי של אוון הנסן במחזמר "אוון הנסן היקר" בשנת 2020.
פישר נולד בעיר ברמינגהאם שבאלבמה, ארצות הברית, למשפחה אפרו-אמריקאית בעיקרה אם כי גם ממוצא אירופאי-אנגלי.
אמו של פישר הייתה נערה בלידתו וסבלה מהתמכרות לסמים, ועל כן הוא אומץ על ידי סבו החורג וסבתו מצד אמו (רודני ופט פישר) בשנת 2005, כילד בן 11. לו אח ואחות, קורי וטריניטי, שגם אומצו על ידי סבתו וסבו החורג מצד אמו.
תפקידי המשחק הראשונים של פישר היו בשנת 2009 בתפקידי אורח בסדרות הטלוויזיה "Skyrunners Testimonials" של ערוץ דיסני XD ו־"ICarly" מבית ניקלודיאון.
תפקיד המשחק המשמעותי הראשון שלו היה בסדרת הנוער האמריקאית "סודות ההתבגרות" בשנת 2012.
פישר גילם את דמותו של סיקט בסרט הטלוויזיה של ערוץ דיסני "חוף מהסרטים" בשנת 2013, ובסרט ההמשך "חוף מהסרטים 2" בשנת 2015. החל משנת 2015 ועד שנת 2017, גילם את דמותו של הולדן דיפלדורף בקומדיית המצבים של ערוץ דיסני, "ליב ומאדי".
בשנת 2015 הופיע גם בסדרות "זאב צעיר" ו"משפחת רעם".
בשנת 2016 השתתף בהפקה חיה ששודרה ברשת הטלוויזיה ABC של המחזמר גריז בשם "גריז: לייב" וגילם את דמותו של דודי, לצידה של הזמרת קארלי ריי ג'פסן שגילמה את בת זוגו.
בנובמבר 2016 ביצע פישר את הופעת הבכורה שלו בברודוויי במחזמר "המילטון".
בשנת 2017 התחרה פישר בעונה ה־25 של תוכנית המציאות האמריקאית "רוקדים עם כוכבים" לצד הרקדנית לינדזי ארנולד, הצמד זכה במקום הראשון.
בשנת 2019 השתתף פישר בהפקה חיה נוספת של המחזמר רנט בשם "רנט: לייב", בה גילם את מארק כהן.
בחודש מאי של אותה השנה נודע כי פישר יצטרף לסרט ההמשך של הסרט "לכל הנערים שאהבתי", "לכל הנערים: נ.ב.
אני עדיין אוהבת אותך" ויגלם את תפקידו של ג'ון אמברוס; הסרט עלה לשירות ההזרמה של החברה ב-12 בפברואר 2020.
בינואר 2020 חזר פישר לככב בברודוויי ולוהק בתפקיד הראשי במחזמר זוכה פרס הטוני, "אוון הנסן היקר".
פישר המשיך לככב בתפקיד זה עד התפרצות מגפת הקורונה העולמית, וסגירת תיאטראות ברודוויי שבארצות הברית.
בחודש מאי 2020 התארח פישר בפרק בסדרת הילדים המונפשת "קפה אפונית" של ערוץ ניק ג'וניור ודיבב את דמותו של זיין גריי.
ב־7 באוגוסט 2020 יצא לאור בנטפליקס הסרט "בתוך הקצב" בו מככב פישר לצד סברינה קרפנטר.
בשנת 2021 פישר גילם את בארט אלן בעונה השביעית של סדרת הטלוויזיה "הפלאש".
בשנת 2022 דיבב את דמותו של רובר בסרט ההנפשה "אדומה אש" של פיקסאר ווולט דיסני.
בהמשך השנה כיכב פישר בתפקיד הראשי בסרט הקומדיה הרומנטית "שלום, להתראות ומה שביניהם" של ספקית שירותי המדיה נטפליקס.
בשנת 2024 דיבב את קאלן בסרט האנימציה "תחת כישוף".
בשנת 2014, פישר הוציא לאור שלושה שירים לרדיו דיסני: "By Your Side", "Never Dance Alone" ו-"What I Got".
בשנת 2015, הוא חתם על חוזה הקלטות עם חברת התקליטים הוליווד רקורדס.
באותה השנה, פישר הצטרף לכוכבי ערוץ דיסני בביצוע גרסת כיסוי לשיר "Do You Want to Build a Snowman?" מהסרט "לשבור את הקרח".
ב־1 בפברואר 2016, הוא הוציא לאור את השיר "Counterfeit", הראשון בהוצאת הוליווד רקורדס.
הסינגל הראשון של פישר, "All About Us", יצא לאור ב־15 באפריל 2016 הווידאו קליפ לסינגל יצא כחודש לאחר מכן.
ב־19 באוגוסט 2016 הוצאי פישר לאור את המיני אלבום "Jordan Fisher".
פישר מבצע לצד לין-מנואל מירנדה את השיר "You're Welcome" בכותרות הסיום לסרט ההנפשה של דיסני, "מואנה".
פישר סיפר כי הוא מנגן בשישה סוגים שונים של כלי נגינה: פסנתר, גיטרה, בס, מפוחית פה, קרן יער ומערכת תופים.
ב־6 באוקטובר 2017 הוציא לאור את הסינגל "Mess".
בחודש פברואר 2020 הוציא לאור את השיר "Contact".
חודש לאחר מכן השתתף במשדר Disney Family Singalong וביצע את השיר "Under the Sea" מתוך הסרט "בת הים הקטנה".
באפריל של אותה השנה הוציא פישר את הסינגל "Walking On The Ceiling".
מאז שנת 2017, פישר נמצא במערכת יחסים עם חברת ילדותו, אלי וודס.
השניים התארסו ב-29 במאי 2019. הזוג תכנן להתחתן ב-25 ביולי 2020 אך החתונה נדחתה בשל מגפת הקורונה העולמית.
הם לבסוף התחתנו ב-21 בנובמבר 2020 בטקס פרטי בדיסניוורלד שבפלורידה.
ב-7 ביוני 2022 נולד בנם הראשון של הזוג.
אני עדיין אוהבת אותךג'ון אמברוז מק'קלארןבתוך הקצבג'ייק טיילור2022אדומה אשרוברדיבובשלום, להתראות ומה שביניהםאיידן2024תחת כישוףקאלןדיבובTBAField Notes on Love
+שנהמחזהתפקידהערות2016–2017המילטוןג'ון לורנס / פיליפ המילטוןברודוויי2020אוון הנסן היקראוון הנסן
שנהפרסקטגוריהעבודה מועמדתתוצאה2015פרסי בחירת הנוערשיר נבחר מסרט או סדרה"Gotta Be Me"2017פרסי המוזיקה של רדיו דיסניהאמן החדש הטוב ביותרג'ורדן פישר
ג'ורדן רנצו הוא שחקן אמריקאי.
הוא ידוע בעיקר מהופעתו בתפקיד מתאוס אנדזווסקי ב-"Class", סדרת הספין אוף של "דוקטור הו".
רנצו למד בבית הספר גילדהול למוזיקה ודרמה.
בפברואר 2014, בשנה האחרונה ללימודיו, הופיע רנצו במחזה "הנרי החמישי" בתפקיד הראשי.
הוא גם זמר (טנור), והתאמן בקרבות במה.
ב-2015 כיכב רנצו בסרט הדרמה הקצר "אלה".
בשנה שאחרי הופיע בסרט "Chosen" המתרחש בתקופת מלחמת העולם השנייה.
ב-2016 לוהק רנצו בתפקיד מתאוס אנדזווסקי בסדרת הספין-אוף של "דוקטור הו" "Class" של ערוץ BBC Three.
רנצו אמר שלשחק דמות של גיי היה די קל, בעזרתו של שותפו לסדרה גרג אוסטין, ומערכת היחסים ביניהם לא הייתה שונה משאר מערכות היחסים בתוכנית.
שמו לא הופיע בכתוביות שבתחילת הסדרה, אבל רנצו הוצג בפרסומות של ה-BBC כאחד השחקנים הקבועים.
ב-2018 חזר ושיחק בתפקיד מתאוס בסדרת אודיו בהפקת Big Finish.
עוד באותה שנה לוהק רנצו לתפקיד צ'ארלי ברנדון בסדרת הדרמה "הנסיכה הספרדייה".
ב-2019 שיחק רנצו בתפקיד סר אייק בסדרה "המכשף".
שנה סדרה תפקיד הערות 2016 Class מתאוס אנדזווסקי סדרת טלוויזיה (7 פרקים) 2019 הנסיכה הספרדייה צ'ארלס ברנדון מיני-סדרה 2019 המכשף סר אייק מדנסל בפרק "Rare Species" 2019Little America כריסטופר בפרק "Rafiq"
שנה סרט תפקיד הערות 2016 Chosen רובי תפקיד ראשי 2020 Boys from County Hell כריסטיאן סרט אימה
שנה שם שם באנגלית תפקיד הערות 2014 הנרי החמישי Henry V הנרי הצגה של בית הספר גילדהול למוזיקה ודרמה
שנה שם תפקיד הערות 2018–2020 Class מתאוס אנדזווסקי 8 פרקים
ג'ורדן פטריק סמית' הוא שחקן אוסטרלי.
ידוע בגילום דמותו של אנדרו רובינסון באופרת הסבון "שכנים שכנים" (2009–2013, 2022), ובתור אובה בסדרה ההיסטורית "ויקינגים" (2016–2020).
סמית' נולד בעיירה דנפרמליין במחוז הצפוני פייף , שבסקוטלנד והתחנך שם בבית הספר הקתולי תיכון סנט קולומביה , שם גם שיחק בנבחרת הכדורגל בקבוצת הנוער של דנפרמלין אתלטיק , כוכבת הליגה הסקוטית הראשונה.
בשנת 2003, בעודו בן 14, הוריו עברו לבריזבן, קווינסלנד שבאוסטרליה לאחר שביקרו שם שנתיים לפני כן.
סמית' התחנך במכללה הקתולית כרמל.
בשנת 2006, בעודו לומד בתיכון, החל לקבל תפקידים קטנים כמו בסדרה "Mortified" ובסדרה "H2O" ובאופרת הסבון הפופולרית "קרוב רחוק".
הוא הופיע גם במספר פרסומות ועבד כפועל.
ב-2009 עד 2013 הופיע בסדרה "שכנים שכנים" בתור "אנדרה רובינסון", תפקיד אותו כמעט הפסיד מאחר שהיה בבית חולים לאחר תאונת עבודה.
המבטא הסקוטי של סמית' הוביל לכך ששינו את אופי דמותו, שבמקור הגיעה מברזיל.
בשנת 2014 שיחק בסרט המלחמה של אנג'לינה ג'ולי, "לא נשבר" את "קליף", אסיר אוסטרלי שנלקח למחנה שבויים יפני.
בשנת 2016 החל לגלם את "אובה", בנו של רגנאר לודברוק בסדרה ההיסטורית "ויקינגים", תפקיד אותו גילם עד סיום הסדרה.
בשנת 2020 גילם את ויליאם בסדרת האימה האמריקאית"ארץ לאבקראפט" מבית רשת HBO.
+שנהסדרהתפקידהערות2006Mortifiedבריון #2פרק: "The Talk"2007–2010H2Oקמרון / לקוח / גולש6 פרקים2008קרוב רחוקדאמו ניקולס3 פרקים2009–2013, 2022שכנים שכניםאנדרו רובינסון 712 פרקים2015Banishedטוראי מלרוני5 פרקים2016–2020ויקינגיםאובה תפקיד ראשי (עונות 4–6); 51 פרקים2020ארץ לאבקראפטוויליאם7 פרקים
ג'וּרִ֫ישׁ הוא כפר פלסטיני בנפת שכם, הממוקם כ-17 ק"מ דרום-מזרחית לשכם, בגובה של כ-800 מ' מעל פני הים.
ממערב לכפר, שוכנת העיירה קבלאן, מדרום – הכפר קוסרה, ומצפון הכפרים עקרבא ואוסרין.
על פי הלשכה הפלסטינית המרכזית לסטטיסטיקה (PCBS), אוכלוסיית העיר מנתה 1,541 תושבים בשנת 2017.
בג'וריש נמצאו שרידים מתקופת הברונזה, הברזל, התקופה ההלניסטית, הרומית, העבאסית, הממלוכית והעות'מאנית.
ישנן סברות כי ג'וריש היה מקום הולדתו של מנהיג המורדים העברי שמעון בר גיורא, וכי המקום נהרס מאוחר יותר על ידי הגנרל הרומאי אספסיאנוס.
לדברי התושבים, הכפר נוסד במאה ה-16 על ידי תושבים מהכפרים הסמוכים.
במהלך המאה ה-16 הכפר כלל 16 משקי בית.
התושבים שילמו שיעור מס קבוע של 33.3% על מוצרים חקלאיים, הכנסות מזדמנות ומס קבוע לאנשי אזור שכם.
בסך הכל התושבים שילמו מס בסכום של כ-2,000 אקצ'ות.
בשנת 1852, אדוארד רובינסון, שעבר דרך "כל כך הרבה אדמה טובה; כל כך הרבה קרקעות משובחות ומתאימות לחקלאות, אם כי אין מישורים גדולים", הזכיר את ג'וריש וציין שהיא נמצאת על גבעה דרומית.
באותה שנה, ואן דה ולדה תיאר אדמות ליד ג'וריש כ"יפיפיות ופוריות במיוחד.
עברתי פה במשך כשעה בעמקים בעלי יופי כה נדיר ועושר טבעי, שאני מרגיש שאני לא מסוגל לתאר את זה כהלכה".
בשנת 1870 הגיע החוקר ויקטור גרן מצפון, וציין תחילה את חורבות כפר עטיה, שם נזרע תירס בין ההריסות.
לאחר מכן הוא הגיע למעיין עין ג'וריש.
לאחר מכן המשיך גרן לראש הגבעה שבה שכן הכפר ג'וריש.
גרן תיאר כפר עם כ-20 בתים מיושבים.
מפת הקרן לחקר ארץ ישראל משנת 1882 תיארה את ג'וריש כ"כפר קטן על ראש גבעה, עם זיתים במזרחו."
במפקד האוכלוסין של ארץ ישראל משנת 1922 שנערך על ידי שלטונות המנדט הבריטי, מנתה ג'וריש 195 תושבים.
במפקד האוכלוסין בשנת 1931 התגוררו בכפר 239 תושבים שהתגוררו ב-59 בתים.
בסקר הכפרים של שנת 1945 אוכלוסיית ג'וריש (עם כפר עטיה) מנתה 340 מוסלמים.
לפי מפקד האוכלוסין הירדני בשנת 1961, בג'וריש התגוררו 419 תושבים.
במפקד שנעשה לאחר מלחמת ששת הימים נמצאו בכפר 464 נפשות.
בסקר הכפרים של שנת 1945 נמצא ששטח הקרקע של הכפר היה 8,207 דונם.
מתוך שטח זה השטח הבנוי של הכפר היה 14 דונם, 1,358 דונם הוקצו למטעים וקרקע להשקיה, 4,249 לדגנים, והיתר – 2,586 דונם – היו אדמות בּוּר.
בשנת 1984 הופקעו 17 דונם מאדמות הכפר לצורך הקמת ההתנחלות מגדלים (שטח נוסף להתנחלות הופקע מקוסרה).
מאוחר יותר הופקעו אדמות לצורך סלילת כביש עוקף 505. הכביש עובר באדמות הכפר לאורך שני ק"מ ומכל צד של הכביש קיים "אזור חיץ" ברוחב של כ-75 מ'.
ח'רבת כפר עטיה – ממזרח לכפר.
חורבה קדומה ובה כמה מבנים חדשים יחסית, סביב קבר שייח'.
בחפירות התגלו חרסים מן התקופה ההלניסטית והרומית הקדומה וכן מערת מסתור ובה ממצאים מתקופת מרד בר כוכבא.
ח'רבת קרקפה – מדרום לכפר.
חורבה על ראש גבעה ובה נמצאו חרסים מתקופות שונות.
באזור החורבה יש מערות קבורת ובור מים.
ג'ורדן רודריגז ( באנגלית: Jordan Rodrigues; נולד ב -20 ביולי 1992) הוא שחקן ורקדן אוסטרלי, אשר מוכר בעיקר מתפקידו ככריסטיאן ריד בדרמת הריקודים "אקדמיה לריקוד" בתאגיד השידור האוסטרלי, כמאט בסדרה "משפחת פוסטר" של רשת Freeform, ובתור טריי אמורי בסדרת המותחן העל-טבעי "קל כנוצה" של רשת הולו.
רודריגז נולד בסידני, ניו סאות 'ויילס, אוסטרליה, להורים מלזיים.
בילדותו הוא למד מגוון סגנונות ריקוד, בין היתר ג'אז, בלט, היפ הופ וגם דרמה ופיתוח קול.
ניסיון המשחק המקצועי הראשון של רודריגז היה כשגילם את סימבה הצעיר בסיבוב ההופעות של המחזמר מלך האריות באוסטרליה בתיאטרון קפיטול החל באוקטובר 2003. לא הייתה לו הכשרה במשחק לפני האודישן, אך הוא בכל זאת קיבל את התפקיד על הבמה כאחת הדמויות הראשיות.
הוא הופיע שלוש פעמים בשבוע במשך שנתיים וחצי.
בינואר 2008 הצטרף לסוכנות שחקנים.
הוא קיבל כמה תפקידים ונבחן עבור תפקידו כג'אי פרננדז באופרת הסבון קרוב רחוק.
את הופעת הבכורה שלו ערך במרץ 2008. בשנת 2009, היה מועמד לפרס לוגי הכסף בקטגוריית "הכישרון החדש הפופולרי ביותר" לאחר שסיים את עבודתו בסדרה.
היה לו גם תפקיד אורח בפרק הראשון של סדרת הטלוויזיה "Blue Water High".
בשנת 2010 הוא קיבל תפקיד ראשי בסדרת הדרמה "אקדמיה לריקוד".
הוא לוהק לאחת הדמויות הראשיות, כריסטיאן ריד.
בשנת 2013 הוא הופיע במיני סדרה האוסטרלית "Better Man".
בין השנים 2014 ו-2018 שיחק בתפקיד חוזר בסדרה האמריקאית "משפחת פוסטר" בעונה השנייה עד החמישית.
הוא גילם את מאט, אחד מחבריו ללהקה של ברנדון והחבר של מריאנה.
בשנת 2015 התארח בפרק בסדרה הוואי חמש-אפס.
באותה שנה שיחק בסרט הריקודים "ברייקדאנס: שוברים ת'רשת" בתפקיד ג'יי ג'יי.
בשנת 2017 הוא הופיע בסרט ליידי בירד כאחיה הבכור של הדמות הראשית, כריסטין אותה מגלמת סירשה רונן.
באותה השנה גם חזר לשחק בסרט של "אקדמיה לריקוד-החזרה"
בשנת 2018 הוא שיחק את טריי אמורי, אחת הדמויות הראשיות בסדרה המקורית של הולו, "קל כנוצה".
+שנהסרטתפקידהערות2015ברייקדאנס: שוברים ת'רשתג'יי.ג'יי2017אקדמיה לריקוד: הקאמבקכריסטיאן רידליידי בירדמיגל מקפירסוןBring It On: Worldwide Cheersmackבלייק2020אגדות מורטל קומבט: נקמתו של סקורפיוןליו קאנגדיבוב2021מורטל קומבט: קרב הממלכות (אנ')דיבובTBALeft with Only Rainראמזי סטריינג'ר
+שנה פרס קטגוריה סדרה/סרט תוצאה התייחסויות 2020 פרסי אמי בשעות היום ביצועים עיקריים מצטיינים בתוכנית בשעות היום קל כנוצה
ג'ושועה למאי הידוע יותר בשם הבמה שלו, ג'וש אלכסנדר הוא מתאבק קנדי, המופיע בארגון ההיאבקות Impact Wrestling.
אלכסנדר הוא פעם אחת אלוף העולם של אימפקט ופעם אחת אלוף ה-X דיוויז'ן של אימפקט.
כמו כן, הוא פעמיים אלוף הזוגות של אימפקט ביחד עם אית'ן פייג' כחלק מהצמד The North (בעברית: "הצפון"), פעם אחת אלוף הזוגות של PWG עם אית'ן פייג' ופעם אחת אלוף העולם של AAW.
ג'וש אלכסנדר החל להתאמן במטרה להפוך למתאבק מקצועי תחת הדרכתו של ג'וני דיביין, כשאת הבכורה שלו הוא עשה בשנת 2005. הוא פגש את המתאבק אית'ן פייג בארגון ההיאבקות Alpha-1 בשנת 2010, כשהשניים הפכו לחברים קרובים.
שנה לאחר מכן, השניים הקימו את הצמד מונסטר מאפיה והופיעו במספר ארגוני היאבקות כמו Ring of Honor (ROH) ו-AAW.
בשנת 2013, אלכסנדר ספג פציעה בצווארו במהלך קרב ב-AAW.
לאחר שלקח זמן להחלמה, הוא חזר להתאבק, אך נפצע פעם נוספת בצוואר מספר חודשים לאחר מכן במהלך קרב קבלה לארגון ROH מול הצמד reDRagon (בובי פיש וקייל אוריילי).
הוא סבל מפריצת דיסק, כך שחוליות C5-C6 אוחדו יחדיו על מנת לפתור את הפציעה.
לעומת זאת, הוא לא יצא למנוחה בזמן שזה קרה ושמר על הפציעה כסוד, כדי לא להרוס לעצמו את ההזדמנות לעבוד עבור ROH.
בפברואר 2015, מונסטר מאפיה ערכו הופעת בכורה עבור ארגון ההיאבקות Pro Wrestling Guerilla (PWG), כשהתמודדו מול היאנג באקס.
זמן מה לאחר מכן, הוא פצע שוב את הצוואר במהלך קרב מול מאט סיידל וכריס סייבן.
אלכסנדר המשיך להתאבק תחת הפציעה, כשהשתתף ביחד עם אית'ן פייג' בטורניר ה-DDT4 השנתי בחודש מאי.
השניים זכו באליפות הזוגות של PWG, כשניצחו את אלופי הזוגות באותה העת, World's Cutest Tag Team (ג'ואי ריאן וקנדיס לאריי) במסגרת הסיבוב הראשון.
מנגד, תקופת כהונתם הייתה קצרה למדי, כשהפסידו את חגורות האליפות ל-Beaver Boys (אלכס ריינולדס וג'ון סילבר) מאוחר יותר באותו הערב במסגרת קרב בשלב חצי הגמר.
ביולי 2015, אלכסנדר עבר ניתוח נוסף בצוואר, שהכריח אותו לפרוש מהענף.
אלכסנדר החל להופיע עבור ארגון ההיאבקות Impact Wrestling בשנת 2018 בפרקי התוכנית Xplosion כמתאבק פיתוח, שנועד לקדם מתאבקים כמו קילר קרוס ומאט סיידל.
בפברואר 2019, אלכסנדר חתם על חוזה לשלוש שנים בארגון.
אלכסנדר התאחד עם אית'ן פייג', כשהשניים הוכרו מעתה בשם The North (בעברית: "הצפון"); הם גברו על אל רברסו ושלדון ג'ין ב-12 באפריל בפרק של התוכנית !Impact, כשאלכסנדר ביסס את דמותו כדמות הרעה.
הצמד הצטרף לשורות המתאבק מוס בניצחונם על הרסקאלז (דזמונד אקסבייר, זאכרי וונץ וטריי מיגל) באירוע Rebellion, ניצחון שסימל הופעת בכורה של אלכסנדר באירוע שלם וצפה.
ב-14 ביוני בפרק של התוכנית !Impact, הצפון ניצחו את רוב ואן דאם וסאבו על מנת לקבל הזדמנות מול The Latin American Xchange (סנטנה ואורטיז) על אליפות הזוגות של אימפקט באירוע Bash at the Brewery, שהתקיים ב-5 ביולי ובו הצפון ניצחו את LAX וזכו בחגורות אליפות הזוגות בפעם הראשונה.
הצמד הגן בהצלחה על חגורות האליפות מול LAX והרסקאלז בקרב משולש באירוע סלאמיברסרי XVII יומיים לאחר מכן.
השניים המשיכו במסע הגנתם על חגורות האליפות לאורך אותה השנה מול Reno Scum וריץ' סוואן ווילי מאק באירוע Unbreakable, מול סוואן ומאק ורוב ואן דאם וריינו באירוע נועד לתהילה ומול סוואן ומאק באירוע טרנינג פוינט.
הצפון כשלו בניסיונם להשיג את חגורות אליפות הזוגות בקרב החוזר מול המוטור סיטי מאשין גאנס באירוע Emergence של חודש אוגוסט, אך צלחו במשימתם וזכו בפעם השנייה בקריירה שלהם באליפות הזוגות באירוע נועד לתהילה, שנערך ב-24 באוקטובר.
עם זאת, תקופת כהונתם הפעם נמשכה כ-21 ימים, כאשר הם הפסידו ל-Good Brothers (דוק גאלוס וקארל אנדרסון) באירוע טרנינג פוינט.
לאחר מכן, אלכסנדר ופייג' היו מעורבים בעלילה שבה השניים לא הסתדרו ביניהם עד שפייג' עזב את הארגון.
לאחר עזיבת פייג', אלכסנדר שב להיות מתאבק יחידים.
הוא התמודד מול בריאן מאיירס באירוע Hard To Kill, שנערך ב-16 בינואר 2021. שלושה ימים לאחר מכן בפרק העוקב של התוכנית !Impact, אלכסנדר עשה הסבה לדמותו, כאחת בעלת אופי טוב, כשהתעמת מאחורי הקלעים עם אייס אוסטין.
הוא הותקף לבסוף על ידי אותו אוסטין ומאדמן פולטון עד שמאט קרדונה הגיע ונחלץ לעזרתו.
מעשה זה הוביל לקיום קרב זוגות שבוע לאחר מכן, שבו אלכסנדר וקרדונה יצאו עם ידם על העליונה.
באירוע נו סרנדר, שנערך ב-13 בפברואר, אלכסנדר ניצח בקרב הטריפל ריבולבר אשר קבע את זהות הטוען לכתר לאליפות ה-X דיוויז'ן של אימפקט.
לעומת זאת, הוא כשל בניסיונו לזכות בתואר זה שלושה ימים לאחר מכן בפרק העוקב של התוכנית !Impact, כשהפסיד לאלוף, TJP.
באירוע Rebellion, שנערך ב-25 באפריל, הוא ניצח את אייס אוסטין ו-TJP בקרב משולש וכתוצאה מכך זכה באליפות ה-X דיוויז'ן.
בפרק העוקב של התוכנית !Impact, שהתקיים ב-29 באפריל, הוא רשם הגנה ראשונה מוצלחת על התואר מול אוסטין.
באירוע Under Siege, שנערך ב-15 במאי, הוא הגן בהצלחה על התואר מול מתאבק ארגון ההיאבקות היפניNew Japan Pro-Wrestling (NJPW), אל פנטסמו.
ב-3 ביוני, אלכסנדר הגן על התואר מול TJP בקרב איירון מן 60 דקות הראשון בתולדות אימפקט, שבו אלכסנדר ניצח בתוצאה 1–2 לאחר הארכה.
באירוע סלאמיברסרי, שנערך ב-17 ביוני, אלכסנדר שמר על תוארו בקרב אולטימייט X מול אייס אוסטין, כריס ביי, פיטי ויליאמס, רוחיט ראג'ו וטריי מיגל.
הוא המשיך במסע הגנה מוצלח על חגורת האליפות, כשהגן על התואר מול בלאק טאורוס באירוע Homecoming, ג'ייק סמטינג באירוע Emergence וכריס סייבן באירוע ויקטורי רוד.
מאוחר יותר באירוע ויקטורי רוד, אלכסנדר התעמת עם אלוף העולם של אימפקט, כריסטיאן קייג' (שהגן בהצלחה על תוארו מול אייס אוסטין רגעים ספורים קודם לכן) ואף הקריב את אליפות ה-X דיוויז'ן שלו עבור קרב על אליפות העולם כחלק מ"אפשרות ג'" של אימפקט.
הקרב בין השניים התקיים באירוע הדגל של הארגון, נועד לתהילה ב-23 באוקטובר ובו אלכסנדר ניצח וזכה באליפות העולם של אימפקט.
לעומת זאת, בזמן שחגג עם משפחתו, מוס מימש את זכות Call Your Shot גונטלט, שאותה השיג באירוע ובעקבות זאת ניצח את אלכסנדר וזכה בתואר.
באירוע טרנינג פוינט, שנערך ב-20 בנובמבר, אלכסנדר קרא למוס לצאת לקראתו, אך במקום זאת הוא הותקף על ידי ג'ונה, שביצע את הבכורה שלו בארגון.
באירוע Hard To Kill, שנערך ב-8 בינואר 2022, אלכסנדר ניצח את אותו ג'ונה.
ב-14 בפברואר, אלכסנדר הודיע שהחוזה שלו בארגון פג תוקף.
באירוע סקריפייס, שנערך ב-5 במרץ, אלכסנדר שב להופיע, כשתקף את אלוף העולם של אימפקט, מוס לאחר ניצחונו על הית'.
אלכסנדר חשף שהוא חתם על חוזה לטווח ארוך באימפקט ואף איתגר את מוס לקרב על תוארו של האחרון בקרב המרכזי של האירוע רבליון.
אלכסנדר ערך את הופעת הבכורה שלו בארגון ההיאבקות היפני New Japan Pro-Wrestling (NJPW) ב-18 ביוני 2021 בפרק של התוכנית NJPW Strong, כשניצח את אלכס קופלין.
למאי נשוי למתאבקת ג'ייד צ'ונג מאז שנת 2016. לשניים יש יחדיו שני ילדים.
בנוסף לקריירת ההיאבקות, למאי עבד כמבודד בנייה עד 1 בספטמבר 2021.
אליפות במשקל כבד של AAW (פעמיים)
אליפות אבסולוט של AIW (פעם אחת)
הטורניר לזכר JT לייטנינג (2016)
אליפות אלפא מייל של A1 (4 פעמים)
אליפות אפס גרוויטציה של A1 (פעם אחת)
אליפות הזוגות של A1 (פעמיים) - עם אית'ן פייג' (1) וטייסון דוקס וגאווין קווין (1)
אליפות הזוגות של C4 (פעם אחת) - עם ראחים עלי
האליפות הזמנית של DWW (פעם אחת)
אליפות הזוגות של FPW (פעם אחת) - עם אית'ן פייג'
אליפות הזוגות של GCW (פעם אחת) - עם טיילר טירבה
אליפות העולם של אימפקט (פעמיים)
אליפות ה-X דיווז'ן של אימפקט (פעם אחת)
אליפות הזוגות של אימפקט (פעמיים) - עם אית'ן פייג'
אליפות הזוגות של IWL (פעם אחת) - עם אית'ן פייג'
אליפות סופר אינדי של IWC (פעם אחת) - עם מייקל דאנטה
אליפות הזוגות של IWC (פעם אחת) - עם אית'ן פייג'
אליפות במשקל כבד של NSW (פעמיים)
אליפות במשקל קל של NSW (פעם אחת)
אליפות הזוגות של NSW (פעם אחת) - עם סטיב בראון
הישגים בארגון ההיאבקות No Limits Wrestling – NLW
אליפות סטרונג סטייל של NLW (פעם אחת)
טורניר סטיל סיטי סטרונג סטייל (2018)
אליפות הזוגות של PWG (פעם אחת) - עם אית'ן פייג'
PWI דירג אותו במקום ה-107 מתוך 500 המתאבקים הטובים ביותר לשנת 2021
PWI דירג אותו במקום ה-4 מתוך 50 הזוגות הטובים ביותר לשנת 2020 - עם אית'ן פייג'
אליפות השלשות של PWO (פעם אחת) - עם סקוטי אושיי וסטיב בראון
אליפות אליט של PWA (פעם אחת)
אליפות פיור ויולנס של PWA (פעם אחת)
אליפות זוגות הניאגרה של PWA (פעם אחת) - עם ריס ראנלס
אליפות פרמייר של SCW (פעמיים)
אליפות הזוגות של SCPW (פעם אחת) - עם אית'ן פייג'
אליפות הזוגות של PWR (פעם אחת) - עם אית'ן פייג'
ג'ורדן קולסון הוא שחקן אנגלי הידוע בעיקר בזכות משחקו של קווין בסדרת הטלוויזיה של סטיבן פוליאקוף "Summer of Rockets".
קולסון החל את הקריירה לאחר שסיים את לימודיו בתיכון.
הפריצה הגדולה של ג'ורדן הגיעה כאשר במאי הליהוק של הסרט "איש הזאב" הגיע לבית הספר לדרמה בלונדון, (Pineapple Performing Arts School), בבעלות אמו מגי, חיפש מישהו לגלם את התפקיד של ילד הזאב.
היה זה קולסון הצעיר שנבחר.
בשנה לאחר מכן גילם תלמיד בבית גריפינדור בבית הספר הוגוורטס בסרט "הארי פוטר ואוצרות המוות - חלק 2", אך ללא קרדיט על משחקו.
משנת 2012 עד 2014 שיחק בתפקיד חוזר בקומדיית המצבים הבריטית "Meet The Adebanjos".
בשנתיים לאחר מכן הופיע בתפקידי אורח מעת לעת בסדרות טלוויזיה רבות בהן: "Hetty Feather", "איסטאנדרס", "נפגעים", "המודיע", ו"חולה אהבה".
בשנת 2019 הופיע בסדרת הטלוויזיה "Summer of Rockets".
קולסון לוהק לתפקיד במיני סדרה "אדוני האוויר", בהפקת סטיבן ספילברג וטום הנקס.
שנה כותרת תפקיד הערות 2010 איש הזאב ילד זאב בימוי: ג'ו ג'ונסטון 2011 הארי פוטר ואוצרות המוות - חלק 2 תלמיד מבית גריפינדור ללא קרדיט 2016 Ibiza Undead אלכס בימוי אנדי אדוארדס The Tombs בחור שיכור בימוי: דן בראונלי 2022 באטמן ללא קרדיט
שנה כותרת תפקיד הערות 2016 Dirty Laundry - Hello Mozart סיאן בימוי: ג'ייסון ברדבורי
ג'ורניס 5 הוא האלבום החמישי בסדרת אלבומי ג'ורניס (מסעות) של אייבי רוטנברג.
באלבום משתתפים הזמרים, אברהם פריד, אייבי רוטנברג, אלי קרנזלר, בני פרידמן, ברוך לוין, גרשון ורובה, דוני גרוס, יוסי סוננבליק, יוסף ניוקומב, להקת לב טהור, להקת יום השמיני, המכביטס, מרדכי שפירא, נפתלי יעס, ריבי שוועבל, שלום לעממער, שלומי גרטנר ושלמה שמחה.
עם צאת האלבום יצא הסינגל-קליפ הראשון ממנו "חברים כל ישראל" בשירה של בני פרידמן.
בהמשך יצא הסינגל-קליפ השני בשם "על הצדיקים" בשירה של אברהם פריד.
ג'ורדן קרוקס הוא שחיין מאיי קיימן, אלוף העולם בבריכת 25 מטר (מלבורן 2022) ושיאן העולם בבריכת 25 מטר (19.90 שניות) במשחה ל-50 מטר חופשי ובכך היה לשחיין הראשון בהיסטוריה שניפץ את גבול 20 השניות במשחה זה.
קרוקס נולד וגדל בג'ורג' טאון שבאיי קיימן.
אחותו הצעירה, ג'יליאן קרוקס , אף היא שחיינית מצטיינת שהשתתפה באולימפיאדת טוקיו (2020) וזכתה בכבוד לשאת את דגל מדינתה בטקס הפתיחה במשחקים אולימפיים אלה.
באליפות העולם שנערכה בקוואנגג'ו, קוריאה הדרומית ביולי 2019 הוא סיים במקום 24 במשחה שליחים משולב 4x100 מטר חופשי בתוצאה של 3:44.54 דקות, במקום 59 במשחה ל-200 מטר חופשי בתוצאה של 1:56.33 דקות ובמקום 78 במשחה ל-100 מטר חופשי בתוצאה של 52.36 שניות.
באליפות העולם שנערכה בבודפשט, הונגריה ביוני 2022 סיים במקום 19 במשחה ל-50 מטר חופשי בשיא לאומי חדש של 22.20 שניות ובמקום 21 במשחה ל-100 מטר חופשי בשיא לאומי חדש נוסף של 48.79 שניות.
באליפות העולם בבריכת 25 מטר שנערכה במלבורן ב-17 בדצמבר זכה במדליית זהב במשחה ל-50 מטר חופשי בתוצאה של 20.46 שניות, לפני בן פראוד מהממלכה המאוחדת (20.49 שניות) ודילן קרטר מטרינידד וטובגו (20.72 שניות).
בשלב המוקדמות קבע תוצאה של 20.36 שניות ועלה ראשון לשלב חצי הגמר שבו קבע שיא אישי חדש של 20.31 שניות ועלה ראשון למשחה הגמר בתוצאה הרביעית בטיבה בכל הזמנים.
נוסף לכך סיים במקום שישי במשחה ל-100 מטר חופשי בתוצאה של 45.77 שניות.
בשלב המוקדמות קבע תוצאה של 45.61 שניות ועלה ראשון לשלב חצי הגמר שבו קבע תוצאה של 45.55 שניות שבו עלה ראשון לשלב הגמר בתוצאה השלישית בטיבה באליפות כולה והתוצאה ה-11 בטיבה בכל הזמנים.
בתחרות שנערכה בטקסס, ב-15 בפברואר 2023 היה לשחיין השני בהיסטוריה ששחה 50 יארד חופשי מתחת ל-18 שניות כשקבע תוצאה של 17.93 שניות.
באליפות העולם שנערכה בפוקואוקה, יפן ביולי 2023 סיים במקום שישי במשחה ל-50 מטר חופשי בתוצאה של 21.73 שניות.
בשלב חצי הגמר הוא קבע שיא לאומי חדש של 21.73 שניות ועלה מהמקום החמישי למשחה הגמר.
הוא סיים במקום שביעי במשחה ל-100 מטר חופשי בתוצאה של 47.94 שניות.
בשלב המוקדמות הוא קבע שיא לאומי חדש של 47.77 שניות ועלה מהמקום הרביעי.
בשלב חצי הגמר הוא קבע שיא לאומי חדש של 47.71 שניות ועלה למשחה הגמר מהמקום השישי.
באולימפיאדת פריז הוא סיים במקום שמיני במשחה ל-50 מטר חופשי בתוצאה של 21.64 שניות.
בשלב המוקדמות הוא קבע שיא אישי חדש של 21.51 שניות ועלה מהמקום השני.
בשלב חצי הגמר הוא קבע תוצאה של 21.54 שניות ועלה רביעי למשחה הגמר.
במשחה ל-100 מטר חופשי הוא סיים במקום 13 בתוצאה של 48.10 שניות בשלב המוקדמות הוא קבע תוצאה של 48.01 ועלה מהמקום החמישי.
שיאן עולם, הראשון בהיסטוריה שניפץ את גבול 20 השניות במשחה ל-50 מטר חופשי
באליפות העולם בבריכת 25 מטר שנערכה בבודפשט בדצמבר הוא קבע בשלב חצי הגמר במשחה ל-50 מטר חופשי שיא עולם חדש של 19.90 שניות ובכך היה לשחיין הראשון בהיסטוריה שניפץ את גבול 20 השניות במשחה זה.
בשלב המוקדמות הוא קבע שיא עולם חדש של 20.08 שניות, שיפור לשיא בן 4 השנים של קיילב דרסל מארצות הברית (20.16 שניות).
הוא זכה במדליית ארד במשחה ל-100 מטר חופשי בתוצאה של 45.48 שניות, אחרי ג'ק אלכסי מארצות הברית (45.38 שניות) וגילרמה סנטוס מברזיל (45.47 שניות).
ג'ורדן קלוויי הוא שחקן אמריקאי.
הוא התפרסם תחילה מתפקידו בתור זאק קרטר-שוורץ בסדרה "לא מדהימה" (2004–2007) של ניקולודיאון.
ג'ורדן קלוויי נולד בלוס אנג'לס, קליפורניה ב-18 באוקטובר 1990; הוא בנם של צלם הקולנוע ג'וזף קלוויי ושל שחקנית העבר טוני אל.
קלוויי, הוריו של קלווי גרושים.
הוא הצעיר מבין כמה ילדים, אחד מהם הוא גם שחקן בעברו, ניילס קלוויי.
קלוויי למד בתיכון מרנאתא (אנ') בפסדינה, קליפורניה וסיים את לימודיו ב-2009. לאחר מכן, הוא למד באוניברסיטת אזוסה פסיפיק (אנ'), אוניברסיטה נוצרית-אוונגליסטית הממוקמת בעיר אזוסה (אנ') בעמק סן גבריאל בדרום קליפורניה, שם הוא שיחק בקבוצת הבייסבול לאורך כל שנות לימודיו.
הוא סיים תואר ראשון בהפקה טלוויזיה וקולנוע.
+שנהסרטתפקידהערות2011DisCONNECTEDאייזיאה2013Life of a Kingמרקוס2016Grandma's Houseאייזק2019אפליקציה סוףמאט מונרוAlways a Bridesmaidמארק
+שנהסדרהתפקידהערות2000The Parkersג'ארל ג'וניורפרק: "wedding bell blues"2001המחוז (אנ')הבןפרק: "The D.C.
תפקיד ראשי (עונות 2–4); 50 פרקים2022Talesאיידןפרק: "Survival of the Fittest"2022–הווהכבאי קליפורניהג'ייק קרופורדתפקיד ראשי (2 עונות); 32 פרקים
ג'וש אריה הוא שחקן פוקר יהודי-אמריקאי אשר זכה בשבעה צמידי אליפות העולם בפוקר.
אריה נולד בארצות הברית לאב ישראלי שהיגר לארצות הברית.
הוא החל לשחק פוקר בגיל 19 כשהיה נוסע לשחק בבתי קזינו בסביבת מגוריו.
הטורניר הראשון בו נכנס לכסף היה טורניר Limit טקסס הולדם במסגרת אליפות העולם בפוקר בו הוא גם זכה בצמיד הראשון שלו ובפרס של 202.8 אלף דולר.
ב-2004 סיים במקום השיא שלו באירוע המרכזי של אליפות העולם בפוקר כשסיים במקום השלישי, וזכה בפרס של 2.5 מיליון דולר.
שנה לאחר מכן זכה בצמיד השני שלו, בטורניר אומהה הולדם ובפרס של 381.6 אלף דולר.
ב-2021 זכה אריה בתואר שחקן השנה של אליפות העולם בפוקר בזכות זכייה ב-2 צמידים, באומהה הולדם ואומהה הולדם Hi-Lo, סיום במקום 411 בטורניר המרכזי ומקום 6 באליפות שחקני הפוקר, יחד עם עוד 7 סיומות בכסף בטורנירים אחרים.
ב-2023 זכה בשני צמידים נוספים, כשניצח את טורניר אליפות ה-Limit הולדם וכחודש לאחר מכן בטורניר בעלות כניסה של 25 אלף דולר.
נכון ליולי 2023, אריה זכה בסך של כ-12.2 מיליון דולר מטורנירי פוקר, כשמתוכם כ-8.8 מיליון דולר בסבב אליפות העולם.
אריה נשוי לרבקה (רייצ'ל) ביוקנן, ואב לשתי בנות מנישואים קודמים.
ב-2021 הצטרף לניהול האתר PokerStake, המאפשר לשחקני פוקר למכור ולרכוש אחוזים מתוך שחקנים אחרים בטורנירים שונים.
ג'ורדן קלארק היא שחקנית ורקדנית קנדית.
קלארק נולדה ב-29 בדצמבר 1991 באוקוטוקס, אלברטה שבקנדה להורים גלן קלארק וקוני טיינש.
היא גדלה בטוטנהאם, אונטריו עם אח ואחות צעירים, ואחות גדולה מאומצת.
קלארק במקור לא התכוונה לרקוד, ודווקא רצתה להיות מתעמלת מכשירים.
לאחר שלא הצליחה למצוא מועדון התעמלות באזור שבו גרה, אימה רשמה אותה לבית ספר לריקוד שבו יכלה ללמוד אקרובטיקה.
קלארק מצאה את אהבתה לבלט הקלאסי, מה שהוביל אותה לסגנונות ריקוד נוספים, והיא למדה מגוון סגנונות מגיל צעיר, כולל אקרובטיקה, ג'אז, לירי, סטפס ובלט קלאסי.
כילדה צעירה, היא התקבלה לתוכנית הקיץ של הבלט הלאומי של קנדה.
מאוחר יותר היא הלכה לרקוד באקדמיה למחול של ולאד, והתאמנה שם 35-40 שעות בשבוע.
בגיל שמונה עשרה, קלארק נבחנה לעונה הרביעית של "אתה חושב שאתה יכול לרקוד – קנדה".
היא זכתה בתואר הזוכה של העונה הרביעית עם דואט ג'אז לשיר "Skin", של ריהאנה, באותו דואט הודח בן זוגה לתוכנית, כריסטיאן מילט.